Convocatòria dels ajuts que concedeix l’ajuntament de Móra la Nova per al transport d’estudiants del municipi  que cursin estudis fora de la comarca.

1. Indicació de les bases reguladores.

Vista l’aprovació per part del Ple Municipal de data 29 de desembre de 2022 de les bases que han de regir la concessió d’ajuts per al transport d’estudiants al municipi de Móra la Nova que cursin estudis fora de la comarca, curs acadèmic 2022/2023, publicant l’inici del període d’exposició pública en el BOPT núm. CVE 2023-01221 del 20 de febrer de 2023, i publicant-ne el text íntegre en el BOPT núm. CVE 2023-03087 de data 19 d’abril de 2023.


2. Crèdits pressupostaris als quals s’imputa la subvenció i la quantia total màxima de les subvencions convocades dins dels crèdits disponibles.

El seu finançament anirà a càrrec de la partida pressupostària 2023 05 3371 48102 01 Joventut: Ajuts transport estudiants, del pressupost de l’Ajuntament de Móra la Nova per a l’any 2023, amb una dotació de 10.000 €.

L’atorgament de les subvencions regulades a les presents bases se supedita a l’efectiva existència i disponibilitat de crèdit pressupostari suficient.


3. Objecte, condicions i finalitat de la concessió de la subvenció.

L’objecte d’aquestes bases és regular els ajuts que concedeixi l’Ajuntament de Móra la Nova per al transport d’estudiants empadronats al municipi que, per a cursar estudis reglats, tinguin que desplaçar-se fora de la comarca, curs acadèmic 2022/2023, en la quantia i amb els requisits que s’especifiquen.


4. Procediment d’atorgament.

El procediment de concessió de les subvencions és el de concessió en règim  de concurrència competitiva.


5. Requisits que s’exigeixen per a sol·licitar la subvenció i documents i informacions que han d’acompanyar a la petició.

Podran ser beneficiaris d’aquest ajut, tots aquells estudiants empadronats al municipi menors de 28 anys en el moment de la finalització del termini de presentació de sol·licituds del present ajut, de disciplines acadèmiques reglades que no es poden cursar en centres educatius de la comarca.

Amb la sol·licitud, els interessats han d’aportar:


1. Instància sol·licitant l’ajut.
2. Còpia de la matrícula amb acreditació del pagament.
3. Declaració responsable d’estar al corrent amb les obligacions tributàries de l’AEAT i de la Seguretat Social, autoritzant a l’ Ajuntament de Móra la Nova a consultar aquestes dades. En cas de no signar una autorització podran ser solicitats els certificat d’estar  al corrent amb les obligacions tributàries de l’AEAT i de la Seguretat Social.


	Posteriorment s’incorporarà d’ofici a la sol·licitud, pels diferents serveis administratius de l’ ajuntament de Móra la Nova:

a) Certificat del Padró d’Habitants d’empadronament de la persona sol·licitant.

b) Certificat dels serveis de recaptació que acrediti que el sol·licitant no és deutor per cap concepte de l’Ajuntament de Móra la Nova.

c) Certificat d’estar al corrent amb les obligacions tributàries de l’AEAT i de la Seguretat Social pels sol·licitants que hagin autoritzat a l’Ajuntament de Móra la Nova a consultar- ho per compte d’ells.







6. Quantia de l’Ajut.

L’import de la quantia es fixa en funció de la distància fins la població on radica el centre d’ensenyament, segons el següents barems i imports:

Fins a 70 Km................................................................................103,00 €/curs
acadèmic
Més de 70 Km............................................................................ 216,30 €/curs
acadèmic

En cas d’estudis realitzat en part o totalment a l’estranger durant el període objecte d’aquest ajut, l’import subvencionable serà de 216,30 €/curs acadèmic.

7. Indicació dels òrgans competents per la instrucció i resolució del procediment.

L’òrgan competent per a la convocatòria i resolució de la concessió d’aquestes subvencions serà la Junta de Govern Local, que en farà publicitat a través de tots i cadascú dels mitjans de comunicació local de l’Ajuntament de Móra la Nova: tauler d’anuncis, servei municipal de megafonia, pàgina web municipal xarxes socials, ...(www.moralanova.cat), servei públic de SMS, e-bando.

La fase d’instrucció correspondrà a la regidoria delegada de l’àrea d’hisenda, que formularà proposta de resolució.

La proposta de resolució es farà en base a una proposta efectuada per un Comitè de Valoració (Sr. Francesc Xavier Moliné Rovira, Sra. Miriam Vinaixa Rey i Sra. Sònia Solà Ciutat) que com a òrgan col·legiat competent, emetrà l'informe preceptiu previ a la proposta de resolució de l'òrgan instructor.

Una vegada finalitzat el termini de presentació de sol·licituds, la Junta de Govern Local resoldrà i notificarà la concessió dels ajuts en el termini màxim de 4 (quatre) mesos.


8. Termini i lloc de presentació de les sol·licituds.

Les sol·licituds s’hauran de presentar en el Registre General de l’Ajuntament  de Móra la Nova, ubicat a l’Oficina d’Atenció al Ciutadà (OAC) ubicada al carrer Major número 88 baixos, de dilluns a divendres no festius de 10:30 a 14:00 hores, presentant-se en qualsevol de les formes previstes en la Llei 39/2015 de procediment administratiu comú de les Administracions públiques.

El termini de presentació de les sol·licituds seran de 30 dies naturals. L’ Ajuntament de Móra la Nova, disposa d’un model normalitzat per tal efecte, podent emprar també el model d’instància genèric.

9. Termini de resolució i notificació

Les peticions estimades, es notificaran únicament a través de la seva publicació en el taulell d’ anuncis d’aquest Ajuntament, situat a l’Oficina d’
Atenció al Ciutadà 

(OAC)

ubicada al carrer Major número 88 baixos i a la  
pàgina web municipal

www.moralanova.cat

sens perjudici que es puguin 
utilitzar addicionalment altres mitjans electrònics. Aquesta publicació substitueix a la notificació individual i té els mateixos efectes, d’acord amb l’article 45 de la Llei 39/2015, Procediment Administratiu Comú de les Administracions Públiques.

Les peticions desestimades seran notificades individualment.

Aprovada la concessió de l’ajut per la Junta de Govern Local, es procedirà al seu pagament, una vegada es presenti el document acreditatiu del pagament  de la matrícula en el termini màxim de 6 (sis) mesos, mitjançant transferència al compte indicat en la sol·licitud.

En cas de devolució de l’abonament de l’ajut per canvi de domiciliació, cancel·lació del compte d’abonament o d’altres, i sense que el beneficiari ho hagi notificat a l’Ajuntament de Móra la Nova, es reduirà l’import a pagar amb les despeses generades per la devolució i la nova gestió d’abonament.

Transcorreguts tres mesos des de la presentació de les sol·licituds, sense haver-les resolt per causes no imputables a l’administració, s’entendran desestimades, d’acord amb l’article 124.1 f) del Reglament d’obres, activitats i serveis dels ens locals.

10. Règim de recursos:

Si es vol impugnar la present resolució, que posa fi a la via administrativa, procedeix interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar de l'endemà de la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar de l'endemà de la seva notificació






